G. Jacksone, vratili smo se nakon stanke za ručak.
Je li tijekom stanke nešto utjecalo na vašu sposobnost
prisjećanja ili iznošenja informacija?
Ne.
Poznajete li Jordyja Chandlera?
-Koga? -Nećemo o tome.
Ne odgovaraj.
Nećemo komentirati koga poznaje, a koga ne.
Ako želite postaviti pitanje, izvolite, ali…
smatram da to nije predmet ovog slučaja.
Michael Jackson sjedi i smiješi se.
Naravno da poznaje Jordyja Chandlera.
Jeste li odlučili savjetovati g. Jacksona
da ne odgovara na pitanja
koja se na bilo koji način odnose na Jordyja Chandlera?
To je bila prva optužba protiv Michaela Jacksona.
Slučaj Chandler dogodio se deset godina
prije Gavinovog slučaja.
Htio sam da porota shvati da mu ovo nije prvi put.
Michael!
Htio sam iznijeti te dokaze da pokažem
kako je sklon seksualnim zločinima.
To bi moglo promijeniti ishod slučaja.
Porota će čuti stare optužbe za seksualno zlostavljanje.
Ovo je ključna presuda.
Gdje ima dima, ima i vatre.
To je vrlo uvjerljiv dokaz.
Kad god sam to učinio u slučaju zlostavljanja djece, pobijedio sam.
Michael je nevin!
Neverland.
Taj otok iz mašte koji je stvorio…
bio je golemo imanje s mnoštvom osoblja.
Mislim da su čistačice, više osoblje, tajnice
i zaštitari znali što se događa.
Uvjeren sam da su neki bili suučesnici.
Kako nisu mogli znati?
Znali su kad i gdje se trebaju maknuti.
Bili su svjesni, da dok rade ondje,
ne smiju ni pomisliti da ikome spomenu što se događa.
Inače će platiti visoku cijenu.
Htjeli smo da porota zna što su vidjeli.
Suđenje Michaelu Jacksonu nastavlja se danas.
Porota i dalje sluša svjedočenja o optužbama za zlostavljanje
protiv samoproglašenog kralja popa.
DOSTA! MICHAEL JE NEVIN!
Bivši zaposlenici trebali su svjedočiti da je Michael Jackson godinama
mamio mladiće u Neverland
i napastovao ih.
To bi moglo sve promijeniti.
Svakog dana čut ćemo uznemirujuće detalje
o prizorima koji su se navodno odvili.
Michael je znao što su vidjeli.
Razgovarala sam s njegovim bivšim zaposlenicima.
Svi su govorili o nepriličnom ponašanju Michaela i dječaka.
Nitko od njih nije istupio dok ih mi nismo nagovorili.
Na sudu moraju odgovarati na pitanja.
JACKO ME TUŽI, ITD.
Pročitat ću iz bilježnice.
Ralph Chacon. Bio je zaštitar u Neverlandu.
Jedne noći kad je bio u obilasku pokraj tuševa, pored bazena,
vidio je Michaela i Jordyja Chandlera, gole.
„Vidio sam da g. Jackson miluje dječakovu kosu i lice.
Michael Jackson oralno je zadovoljavao dječaka.”
Blanca Francia, bivša sobarica,
rekla je da je zatekla Wadea Robsona pod tušem s Michaelom Jacksonom.
Svjedočanstva se samo nižu.
Svjedočio je još jedan bivši zaposlenik.
Bivši kuhar iz Neverlanda, Phillip LeMarque.
Svjedoči da je Michael Jackson igrao videoigru Thriller
s filmskom zvijezdom Macaulayjem Culkinom.
Michaelova lijeva ruka bila je u hlačama dječaka.
Zašto nije otišao na policiju?
„Nitko mi ne bi vjerovao.”
Nitko od njih nije mogao reći
da je, koliko znaju, u Michaelovoj sobi ikad prespavala odrasla osoba.
Čak ni supruga. A bio je dvaput oženjen.
Samo su dječaci spavali u njegovoj sobi.
Novinari su počeli govoriti:
„Ovo je veća priča nego što smo mislili, veća od Arvizovih.”
Prema svjedocima,
žrtve su klinac iz Sam u kući, Macaulay Culkin,
Wade Robson, Brett Barnes
i Jordan Chandler.
Imao je obrazac predpubertetskih dječaka.
Kao na pokretnoj traci.
Dolaze mladi, a kad ostare, odu.
Jime, kakve su novosti?
Petoro djece koje je Jackson navodno vrebao i neprikladno dirao
moglo bi okrenuti porotu protiv Michaela Jacksona.
To me natjeralo da zastanem i pomislim:
„Što ako je to isto što se događalo s Gavinom, isti način djelovanja?”
Petorica dječaka, ali samo će jedan svjedočiti?
Četvorica dječaka, Jordy Chandler, Brett Barnes,
Wade Robson i Macaulay Culkin
nisu htjeli razgovarati s nama.
Ostao nam je samo jedan.
NOVAC ZA ŠUTNJU
Blanca Francia bila je jedna od sobarica.
Imala je sina adolescenta, Jasona, sada odraslog, koji je želio surađivati.
Svjedočio je za nas.
Kad je ušao, primijetila sam da ga je Michael Jackson pogledao,
a onda je naglo okrenuo glavu i gledao ispred sebe.
Jason Francia, pastor za mlade, tada je imao oko deset godina.
Rekao je da ga je Michael Jackson zlostavljao tri puta.
„Je li te dirao po genitalijama?”
„Da, preko odjeće.”
„Koliko dugo?”
„U trajanju dva crtića.”
Bilo je vrlo dirljivo.
Razgovarala sam s njegovom majkom o tim incidentima 1993.,
a sada, godinama poslije,
njezin sin mi govori identičnu stvar.
To me pogodilo.
Njegovo svjedočenje me pogodilo.
Svjedok za svjedokom
tvrdi da Jackson ima obrazac zlostavljanja djece.
Porota će to uzeti u obzir
i bit će im teško
reći da Jackson nije pedofil.
Tužiteljstvo je reklo: „Imamo ga.”
Imamo serijskog pedofila.
To je bila glupost.
Ljudi koji su svjedočili,
Francia, Chacon, McManus, LaMarque,
bili su ljutiti bivši zaposlenici.
Htjeli su osvetu.
I namjeravali smo to dokazati.
Glavni odvjetnik Tom Mesereau žestoko je uzvratio.
Obrana je vješto svakog svjedoka
smjestila u isti koš.
Koš prevaranata.
Mediji su nekima od tih ljudi platili za njihove priče.
Sobarica je navodno prodala svoju priču Hard Copyju za 20 000 dolara.
Imao je informacije protiv svakoga.
Dobili ste 20 000 dolara?
Činjenica je da su u '90-ima
tabloidi plaćali priče.
Svi to znaju.
Sad im je ugled uništen na sudu.
Bio je majstor.
Koristio je činjenice i ton glasa zbog kojih je porota pomislila:
„Ovi ljudi nisu vjerodostojni.”
Mislim da su bili gladni novca.
Ljudi su htjeli Jacksonov novac,
bez obzira kako ga dobili.
Dobro smo ih ispitali.
Doveli su nevjerodostojne svjedoke.
Svaki od tih svjedoka tužiteljstva
ima razlog zamjerati Michaelu.
Mesereau samo baca još blata.
Deset je ljudi svjedočilo, a on kaže da su svi lopovi i lažljivci.
Morate povjerovati da su svi spremni riskirati krivokletstvo, klevetu…
Dobro su to izveli.
Vjerodostojnost, a ne fizički dokazi.
Sve to visi u zraku i porota će morati odlučiti.
Mislim da tužiteljstvo mora izvući nešto veliko iz rukava.
Michael je nevin!
Koliko god je tužiteljstvu bilo teško,
njihov je sljedeći potez bio briljantan.
Ima li boljeg svjedoka
od majke Jordyja Chandlera,
dječaka koji je dobio milijune dolara da šuti?
June Chandler svjedočila je na sudu.
Kad smo saznali da će June Chandler svjedočiti,
nastao je pravi kaos.
Progonilo nas je to.
Da bismo shvatili koliko je važno
svjedočenje Jordyjeve majke,
moramo se vratiti deset godina unatrag,
do ove bilježnice ovdje,
prve bilježnice mojih bilješki o Michaelu Jacksonu.
Ovo je originalna priča koju smo objavili 1993.
Amerika je večeras u šoku zbog skandala oko pop-zvijezde Michaela Jacksona.
Barry, ne želim pretjerivati.
Pokušavam biti oprezna.
No možda gledamo pad superzvijezde.
Izvori u Los Angelesu kažu da je izjava 13-godišnjaka
dovela do istrage Michaela Jacksona.
Jedinica za seksualno iskorištavanje djece
Odjela za maloljetnike zadužena je za ovaj slučaj.
Prvi smo put razgovarali sa žrtvom u kući njegova oca.
Roditelji su bili razvedeni.
Tvrdio je da je imao seksualni odnos s Michaelom Jacksonom.
Žrtva je bila vrlo detaljna.
Izjavio je da su se zajedno tuširali.
Detaljno je opisao tijelo g. Jacksona.
Opisao je intimne dijelove g. Jacksona, točnije njegov penis,
rekavši da g. Jackson ima oznake na penisu.
Zbog detalja koje je iznio meni
i drugim policajcima u prostoriji,
nije bilo šanse da je to izmislio.
Jacksonovi odvjetnici morali su jamčiti
da će se Michael podvrgnuti policijskom pregledu
kako bi se utvrdilo odgovaraju li dijelovi Jacksonova tijela opisima žrtve.
Izdan je nalog za fotografiranje Michaela.
G. Jackson bio je histeričan.
Vikao je i urlao na svoje odvjetnike:
„Kako to možete dopustiti?”
Dobili su nalog koji im omogućava da pregledaju i fotografiraju moje tijelo,
uključujući moj penis, stražnjicu, donji dio trupa,
bedra i bilo koje drugo područje koje žele.
Ovo je prvi put da je svijet vidio kako Michael Jackson
poriče optužbe za seksualno zlostavljanje.
U poruci uživo sa svog ranča u Santa Barbari
emotivno je opisao kako su ga istražitelji pregledali.
Nikad nisam iskusio nešto tako ponižavajuće.
Koliko sam shvatila, detektivi su uspjeli potvrditi da skica
odgovara fotografijama i oznakama
na tijelu Michaela Jacksona.
Imali smo dobar slučaj,
ali žrtva nije htjela pokrenuti kazneni postupak.
Dječak koji je pokrenuo ovu istragu
nedavno nas je obavijestio da ne želi sudjelovati
pa ne možemo kazneno goniti g. Jacksona.
Bila sam u nevjerici.
Nemamo žrtvu.
Nitko drugi ne želi istupiti.
Nemamo slučaj.
Postignuta je nagodba,
a Jacksonov mladi tužitelj novi je kalifornijski milijunaš.
Michael Jackson je znao što mu taj klinac može učiniti
i platio je slobodu s 23 milijuna dolara.
Rekao sam mu: „To mora biti kraj, Mike.
Nikad te više ne smiju vidjeti u blizini djece.”
Michael je nevin!
Majka navodne žrtve iz 1993.
51. je svjedokinja tužiteljstva.
June Chandler, vrlo vjerodostojna svjedokinja.
Porota će prvi put čuti
istinu o onome što se dogodilo njenom sinu.
Sve osim stvarnog opisa zlostavljanja
doći će od nje.
Svjedočenje June Chandler bilo je napeto.
Rekla je da su ona, sin i kći putovali svijetom s Michaelom Jacksonom.
Bio je to uzbudljiv život.
June Chandler svjedočila je
da su krajem ožujka 1993. otišli u Vegas.
Jackson je došao plačući.
„Ne vjeruješ mi. Mi smo obitelj. Zašto ne daš Jordanu da bude sa mnom?”
Rekla je: „Ali s tobom je.”
„Ali zašto ne spava u mojoj sobi?”
Michael je drhtao i govorio:
„Mi smo obitelj. Jordy se zabavlja sa mnom.
Zašto ne smije spavati u mom krevetu? Ništa se ne događa. Ne vjeruješ mi?”
Na kraju mu je dopustila da spava s Jacksonom.
Od tada je uvijek spavao s njim.
MJ je više od 30 puta prespavao u njezinoj kući u Santa Monici.
Gdje su spavali? „U sobi mog sina.”
„Ima li više kreveta u toj sobi?”
„Ne.”
To mi je jezivo.
Nije mi izlazilo iz glave da je ta žena dopustila
da njezin sin spava s Michaelom Jacksonom.
Imao je 12 godina.
Jackson joj je dao vrlo skupu Cartierovu narukvicu.
Od tada su Jackson i Jordy uvijek spavali u istom krevetu.
Imali ste osjećaj da je prodala sina.
Zatim je rekla poroti da nije vidjela sina 11 godina.
Stječe se dojam da je June Chandler shvatila da je pogriješila.
Dopustila je pristup svom sinu i sada je to žalila.
Znam da je patila.
Vidjela sam joj to na licu kad bi govorila o Jordyju.
Nisu uspjeli obnoviti
normalan odnos majke i sina nakon toga.
Nagađam, ali mislim da je Jordan krivio majku
što ga nije zaštitila od tog zlostavljačkog odnosa
kao što bi majka trebala.
Ti dobivaš dijamante, a ja zlostavljanje.
Tako su to shvatili.
Bilo je srceparajuće i šokantno u isto vrijeme.
Sjećam se da sam je gledao u sudnici.
Pomislio sam: „Možda je zadala konačni udarac Michaelu.”
Mislim da će ga porota poslati u zatvor.
To me je natjeralo da zastanem i razmislim.
Znajući da je Michael Jackson isplatio tu obitelj,
zapitate se je li kriv.
Michaele, misliš li da je June Chandler rekla istinu?
Bez komentara.
Obrazac koji je opisala bio je sličan trenutnom slučaju,
stoga je porota mogla povjerovati da je Jackson zaista zavodio djecu.
Tužiteljstvo završava s dijelom o zlostavljanju
i prelazi na zavjeru,
navodeći da su Arvizovi bila držani protiv svoje volje.
Janet Arvizo, majka tužitelja, na klupi je za svjedoke.
Nevin je!
Michaele!
Michael Jackson oči u oči s majkom
tinejdžera kojeg je navodno zlostavljao.
Za tužitelje je Janet Arvizo, majka tužitelja Gavina Arviza,
bila ključna svjedokinja.
Trebala je svjedočiti da je bila oteta,
da je obitelj bila zatočena
i da je Michael Jackson zlostavljao njenog sina.
Janet je bila vrlo komplicirana žena.
Rodila je troje djece vrlo mlada i živjela je u siromaštvu.
Imali su jednosobni stan.
Bila je udana za nasilnog muškarca.
To je utjecalo na njezin pogled na svijet.
Bila je nesigurna, neodlučna i emocionalno traumatizirana.
Tako se i ponašala.
Emotivno svjedočenje temeljilo se na optužbi
da je Jackson zatočio nju i njeno troje djece.
Izjavila je da je bila okružena članovima Jacksonova tima
nakon dokumentarca Martina Bashira.
Rekli su: „Moramo vas sakriti u Neverlandu da vas mediji ne nađu.”
Činila je sve što su joj rekli.
Prilično rano smo otkrili
video koji prikazuje cijelu obitelj Arvizo
u kojem zahvaljuju Michaelu Jacksonu na svemu što je učinio za njih.
Igra se s njima, smije se s njima.
On…
dopušta im da pobijede.
Kad je taj video snimljen,
Janet nije bila svjesna da se događa nešto neprimjereno,
nešto pogrešno, nešto kriminalno.
Još je vjerovala da je Michael Jackson spasitelj obitelji.
Svi su nam zatvorili vrata,
a Michael je rekao: „Moja su vam vrata otvorena.
Moj dom je vaš dom.
A tvojoj djeci,
ja sam poput oca.”
Mene je zvao „obitelji”.
Michael Jackson joj je rekao da su sada obitelj,
da ima poseban odnos s njenim sinom i s njom, da može računati na njega.
O takvim je stvarima June Chandler također svjedočila.
Svaki tužitelj koji se bavi seksualnim zločinima brzo nauči
da se obrazac ponašanja ponavlja tijekom vremena.
Vjerujemo da proces zavođenja nije uključivao samo dijete,
već i obitelj djeteta.
Sva djeca s kojom je Michael Jackson bio u kontaktu nisu imala oca.
Tako je bilo s Jordanom. Roditelji su mu se razveli.
Tako je bilo i s Gavinom.
Michael Jackson im je govorio: „Ja sam vam sad otac.
Brinut ću se za vas i voljeti vas i bit ćete zbrinuti i obasuti pažnjom.
Imam samo vašu dobrobit na umu.
A sad idemo u krevet.”
Od samog početka
stvari nisu imale smisla u vezi s tom obitelji.
Michael Jackson nije mogao shvatiti
zašto mu to rade.
Svi imaju prošlost.
Kad su u pitanju Arvizovi, tko su oni zapravo?
Michael mi je rekao: „To je tvoj posao, Briane.
Tvoj je posao otkriti što se doista dogodilo.”
Trebao sam pronaći sve kosture u njihovim ormarima,
izvući prljave tajne.
„Moraš ih razotkriti.”
Pretražio sam sudske spise.
Pogodak.
Arvizovi su tužili JCPenney.
Gavin Arvizo je ukrao odjeću,
a zaštitar ga je vidio i uhvatio.
Janet Arvizo vidjela je što se događa
i uslijedio je nered.
Tučnjava.
Nisu optuženi za krađu.
Umjesto toga, Janet Arvizo tužila je JCPenney,
tvrdeći da ju je zaštitar napastovao na parkiralištu.
Čekaj malo, već su to radili.
To je isti obrazac.
Saznao sam da su dobili 152 000 dolara
sklapanjem nagodbe.
„Dobili su mnogo novca. Zašto su na socijalnoj pomoći?”
Bili su prevaranti. Znali su kako to ide.
Pronašao sam krunski dokaz. No je li to bilo dovoljno?
Danas na suđenju Jacksonov odvjetnik unakrsno ispituje majku tužitelja.
Sad je obrana stupila na scenu.
Michaele, veselite li se unakrsnom ispitivanju svjedokinje?
Tom Mesereau je bio kirurški precizan.
Nikad eksplozivan, ali razoran.
Okrenuo je priču.
Arvizove je prikazao kao agresore,
grabežljivce, a Michaela Jacksona kao plijen.
Prijevara sa socijalnom pomoći bila je toliko snažna
da se svjedokinja pozvala na Peti amandman.
Dopustio je Janet Arvizo da se sama uništi.
Reakcija u sudnici bila je opipljiva.
Smetalo mi je to.
Za mene je to…
bila samo farsa.
Samo je željela novac.
Željela je novac.
Obrana je iskoristila svaku priliku da je diskreditira.
Ideja da su Arvizovi prevaranti
koji žele brzu lovu čista je besmislica.
U sudnici se odvijala prava drama na suđenju Michaelu Jacksonu.
Svjedočila je da je Jackson lizao lice njenom sinu
te je rekonstruirala taj čin,
što je sigurno bilo bizarno.
Viknula je, citiram:
„Neverland je mjesto opijanja,
gledanja pornografije i seksa s dječacima.”
Brbljala je. Bila je nesuvisla. Bila je emotivna.
Svjedočila je nekoliko dana zaredom.
Svaki dan je bila druga osoba.
Jedan dan blaga, sljedeći dan vrlo ljuta,
a dan iza vrlo tužna.
Nikad niste znali što ćete dobiti s Janet Arvizo.
Sjedio sam dva metra od nje
i upirala je prstom u porotu.
„Stavite se u moju kožu. Nemojte me osuđivati.”
Pričala je o otmici balonom na vrući zrak.
Zvala sam je Janet s drugog planeta.
Oprostite, ali tako se ponašala.
To je normalna reakcija majke koja je shvatila
da je netko naudio njenom djetetu.
A ona nije bila psihički sposobna nositi se s time.
Sumnjam da bih se i ja mogao nositi s time.
A imao sam normalno djetinjstvo.
Danas smo iz Neverlanda otišli u zemlju mašte.
Ova svjedokinja je bila katastrofa.
Bila je najgora moguća svjedokinja za tužiteljstvo.
Bio je to presudan trenutak u slučaju.
Uzevši sve u obzir, ona je bila točno ono što je obrana trebala.
Dala je poroti osnovanu sumnju.
Mislim da je to bio važan trenutak za Michaela.
Suđenje je išlo u njegovu korist.
Michaele, jeste li zadovoljni unakrsnim ispitivanjem?
Dobro ide.
Michael je zapravo bio uzbuđen i oduševljen.
Bio je to dobar dan.
Cijenim te dane,
dobre dane, jer je većinu vremena bilo iznimno stresno.
Tijekom suđenja propadao je mentalno i fizički
jer je bio paraliziran strahom i tjeskobom.
Ponekad bih ga vidio…
zamišljenog.
I vidio bih kako plače
jer ga je to uništavalo.
Očekuje se svjedočenje ključne svjedokinje optužbe,
Jacksonove bivše supruge.
Pjevačeva bivša supruga, majka dvoje njegove djece,
svjedočit će.
Činjenica da je Debbie Rowe na strani tužiteljstva,
bila je problematična.
Debbie, bivša žena Michaela Jacksona,
svjedočit će.
Pomislio sam: „Što će se dogoditi?”
Debbie Rowe dala je Michaelu Jacksonu ono što je oduvijek želio, vlastitu djecu.
Ne jedno, nego dvoje.
I pristala je ne sudjelovati u životu djece.
Odrekla se roditeljskih prava i prepustila skrbništvo Michaelu.
Ali predomislila se.
Rowe se s Jacksonom bori za skrbništvo nad njihovom djecom
i uzrujana je jer pjevač nije platio alimentaciju više od jedne godine.
Rekla je tužiteljstvu da nije vidjela djecu dvije i pol godine
jer joj Jackson ne dopušta i nazvala ga je sociopatom.
Kakav je uspjeh za tužiteljstvo što su dobili Debbie Rowe.
Večer prije
bio sam u steakhouseu u kojem smo uvijek večerali.
Tamo je bila Debbie.
Bila je s tužiteljstvom je i šaputali su,
pognutih glava, pišući bilješke.
Bila je vrlo živahna. Tko zna što je govorila.
Ali nije bilo dobro.
Mogle bi frcati iskre
na suđenju Michaelu Jacksonu, između njega i bivše supruge.
U tom trenutku vodili smo bitku.
Morali smo izvaditi sve oružje.
Debbie Rowe imala je relevantne informacije
o Michaelu i njegovom odnosu s djecom.
Možemo li je navesti da iznese te informacije
učinkovito i da ih porota dobro prihvati?
Uopće nije pokazivala neodlučnost.
Mogla bi biti pogubna za obranu.
Mislim da će joj odmah povjerovati
zbog toga tko je ona i što zna.
Debbie Rowe trebala je svjedočiti kao svjedokinja tužiteljstva.
Bilo je to šokantno.
Randy, Jermaine, La Toya, g. Jackson, svi u obrani,
problijedjeli su i srce im je stalo.
Ljudi će povjerovati da je imala informacije iznutra.
Evo je, Debbie Rowe.
Pogledala je Michaela.
On je pogledao nju.
I u jednom trenutku…
vidio sam da se predomislila.
U sudnici se dogodi nešto što snažno utječe na ljude
i njihove emocije izađu na vidjelo. Njezine su izašle na vidjelo.
„Michaele, mislim sve najbolje o tebi.”
I rekla je to.
Njezino svjedočenje razlikovalo se od onoga što nam je rekla.
Ako sam očekivao da će reći nešto poput:
„Jako me brinulo njegovo ponašanje i druženje s djecom”,
to sigurno nije rekla na klupi za svjedoke.
Ne možete učiniti mnogo da neutralizirate nešto takvo.
Morate to prihvatiti.
Bilo je prilično poražavajuće.
Tužiteljstvo je skratilo njezino svjedočenje.
Shvatili su da se predomislila.
Neće reći ono što nam je rekla iza zatvorenih vrata.
Michael je bio nijem cijelo vrijeme.
Pogledao me kao da kaže: „To je moja Debbie.
I ja nju volim.”
Debbie Rowe trebala je biti ključna svjedokinja tužiteljstva,
ali obila im se o glavu.
Kad je silazila s klupe za svjedoke, Debbie Rowe uputila mu je dug pogled.
„Molim te, pogledaj me.”
Koliko se sjećam, on je samo gledao u pod.
Čim je ušla u sudnicu, sjela na klupu za svjedoke, pogledala ga,
potpuno se rastopila.
Je li ga još voljela? Je li to zato učinila?
Jedna je teorija da je svjedočila u korist Michaela Jacksona
jer su se dogovorili da će joj dopustiti da vidi djecu.
Mislim da to nitko ne zna osim Debbie Rowe.
Je li vam bilo drago vidjeti Debbie?
Kakav je bio susret s Debbie?
-Bez komentara. -Ništa?
Jedina osoba koja ima pravo mrziti ga, ne mrzi ga.
Što to govori o Michaelu Jacksonu?
Kako su je mogli pozvati?
Kako nisu znali što će reći u svom svjedočenju?
Loše je. Pogotovo jer se suđenje bliži kraju.
Obrana će uskoro početi.
Želite početi i završiti snažno.
Ovo je kraj slučaja tužiteljstva
i stvarni kraj slučaja tužiteljstva.
Četrdeset i pet dana i 85 svjedoka kasnije,
tužiteljstvo je završilo svoju stranu slučaja.
Tužiteljstvo je napravilo mnogo pogrešaka.
Martin Bashir je jedna od njih. Debbie Rowe, dragi Bože.
Ali i dalje smo bili u problemima.
Javno mnijenje veoma je važno.
Sedamdeset posto je reklo da je kriv.
Bože, uništavali su nas.
Otkad se toliko Amerikanaca slaže oko ičega?
Možemo li to promijeniti
i vratiti podršku na stranu obrane?
Jedva čekam da završi. Ako opet dođe u pidžami, neću izdržati.
Obrana će uskoro iznijeti svoju stranu.
Upoznajmo paneliste i idemo na pozive.
-Bok, Larry. -Izvolite.
Mislite li da bi Michael trebao svjedočiti?
Da ga ja branim, ne.
44. DAN SUĐENJA
DOSTA JE PEDOFILA
Nakon deset tjedana potkopavanja slučaja optužbe,
obrana kreće u akciju.
Sad je red na obrani.
Plan obrane je bio popraviti ugled Michaela Jacksona.
Koga su pozvali?
Wadea Robsona.
Pozvali su Bretta Barnesa,
dječaka kojeg je Jackson navodno mamio
i seksualno zlostavljao.
Ali znate što?
Pozvali su i filmsku zvijezdu Macaulayja Culkina.
Klinac iz Sam u kući uvijek je hvalio Michaela Jacksona.
Što se dogodilo u kući? To ljude zanima.
To je čudno. Ništa se nije dogodilo.
Ništa, stvarno. Igrali smo videoigre.
Macaulay Culkin. On je super.
Nazvao sam ga i rekao:
„Mac, optužuju Michaela da te zlostavljao.”
Macaulay je odgovorio:
„Sudeći po onome što vidim u sudnici,
Michael je u velikoj nevolji.
Bit ću uz njega, Briane. Doći ću. Svjedočit ću.
Rekao sam im tisuću puta. Reći ću im opet.”
Porota je izgledala pomalo očarano.
Klinac iz Sam u kući bio je nekoliko metara od njih
i zaklinjao se da će govoriti istinu.
Zamolio je porotu da mu vjeruje.
„Ako vjerujete meni,
zvijezdi filma Sam u kući, vjerujte i Michaelu Jacksonu.”
Michael Jackson promatrao ga je neko vrijeme.
Nasmiješio se.
Bio je to trenutak između dviju megazvijezda
kad je svijet mogao stati,
a oni su jednostavno podijelili trenutak.
Kategorički je zanijekao da ga je Jackson ikad zlostavljao
ili neprimjereno dirao.
Culkin je optužbe nazvao apsurdnima.
Drugi svjedok obrane, Brett Barnes, rekao je isto.
Koreograf Wade Robson rekao je poroti da je Jacksona upoznao s pet godina
i da je s njim dijelio krevet više od 20 puta do 14. godine.
Wade je rekao: „Ne, Michael me nikad nije dirao.
Nikad nije učinio ništa
što bi se moglo povezati s tim optužbama.”
Wade je bio vrlo uvjerljiv
i činilo mi se da mi govori istinu.
Teško je nekome lagati.
Kad gledate nekoga u oči, odvratite pogled
ili se doimate rastreseno.
Ali on nije činio ništa od toga.
Bio je to trostruki pogodak za Toma Mesereaua.
Trojica mladića su rekla da je vrijeme u Neverlandu bilo čarobno, sigurno.
Jeste li uvijek spavali s Michaelom Jacksonom?
„Da.” „I ništa loše nije se dogodilo?”
„Ne, ništa loše nije se dogodilo.”
Sjetila sam se 1993.
kad su Wade Robson i Brett Barnes, devetogodišnjaci,
dovedeni od strane Jacksonova tima.
Jeste li spavali u istom krevetu?
Da, ali svatko na svojoj strani kreveta.
Krevet je velik.
Da, ponekad smo bili samo Michael i ja.
Ponekad bi pozvao i druge prijatelje.
To je samo pidžama party. Samo se zabavljamo.
I evo ih godinama poslije,
govore potpuno isto kao odrasli muškarci.
Da, spavali su u krevetu s Michaelom,
ali „ništa se nije dogodilo”.
To je bila mantra.
Ništa se nije dogodilo.
Ništa se nije dogodilo. Apsolutno ništa.
Može li obrana imati jači argument?
Morate se zapitati zašto je tužiteljstvo uopće iznijelo ta tri slučaja.
Morali smo prevladati bezizlaznu situaciju.
Iznijeli smo poroti naše mišljenje da je Wade Robson bio žrtva.
Imali smo svjedoka koji je vidio da ga Michael zlostavlja.
On je tvrdio da to nije istina. To je vrlo teško pobiti, zar ne?
Morao sam ga unakrsno ispitati.
Bila sam u sudnici.
Tužitelj je bio veoma frustriran
što obrani ide tako dobro.
Iz frustracije se naslonio na podij jer nije mogao slomiti svjedoka.
Rekao je: „Znaš,
možda ti je to učinio dok si spavao.”
Publika je ostala bez daha.
Zar si toliko očajan?
Bilo je teško to prebroditi.
Teško je uvjeriti porotu kad žrtva samog čina
tvrdi da se to nije dogodilo.
Odlučio sam da ću se najučinkovitije nositi s time
ako jednostavno pokažem poroti neke materijale,
seksualno eksplicitne materijale zaplijenjene iz Jacksonove kuće.
Tužiteljstvo je iznijelo dvije knjige.
Jedna se zove Boys Will Be Boys!
A druga, prekrit ću naslovnicu,
jednostavno se zove Dječak, fotografski esej.
U tim knjigama vidjet ćete gole dječake na stijenama,
gole dječake koji jedu banane, gole dječake koji se dodiruju.
Odjednom je Wade Robson,
koji je nepomično sjedio na klupi,
klonuo.
Cijelo mu se držanje promijenilo.
Vidjelo se da su ga te knjige pogodile.
Zapitala sam se
je li mu Michael Jackson pokazao te knjige.
Ron Zonen, tužitelj, odradio je sjajan posao
pretvorivši svjedoka obrane u svog svjedoka.
Cilj mi je bio da poroti bude što nelagodnije.
Htio sam da porota pomisli:
„Ne bismo dopustili da naša djeca spavaju u krevetu s muškarcem
kojemu su ovakvi materijali fascinantni ili uzbudljivi."
Osjećao sam se kao da me netko udario u trbuh.
Svjedočenje je trajalo samo dva sata, ali bilo je iznimno moćno, Nancy.
Tužiteljstvo je prikupilo pokoji bod.
Je li to bilo dovoljno? To je ovisilo o poroti.
Sljedeća dva tjedna
Tom Mesereau predstavio je poroti svaki ključni dokaz
i svakog važnog svjedoka.
Saslušali su 50 svjedoka u razdoblju od dva tjedna.
Bilo je toliko suludih aspekata suđenja
koje su naši svjedoci dodatno naglasili.
Jacksonov glavni odvjetnik Tom Mesereau rekao je: „Obrana je završila.”
Michael Jackson priznaje da je spavao s djecom,
no je li 46-godišnja pop-zvijezda zlostavljač?
Na poroti je u Santa Mariji u Kaliforniji da odgovori na to pitanje.
Nakon više od tri mjeseca svjedočenja,
porota na suđenju Michaelu Jacksonu
počela je vijećati u petak.
Nevin!
-Michael! -Nevin!
Michael je nevin!
Bila sam nervozna.
Prvo smo proveli anketu.
Bio je izjednačen broj
onih koji su mislili da je kriv i onih koji su mislili da je nevin.
Trebalo je dokazati da je kriv bez osnovane sumnje.
Možete li sumnjati da se to dogodilo?
Vijećaju već tri dana.
Što dulje traje, znači
da su zapeli na nekim pitanjima.
Emocije su bile usijane.
Bilo je vikanja, plača i vrištanja.
Ljudi vani mogli su nas čuti.
Cijeli svijet je gledao.
Mediji su sve pratili.
To je velik pritisak.
U afroameričkoj zajednici vlada mišljenje
da se prema Michaelu Jacksonu ne odnose pravedno.
Porota koju sačinjavaju većinom bijeli, konzervativni stanovnici Santa Marije,
vjerojatno će proglasiti Michaela krivim.
Vratimo se na fotografiju.
Vratimo se na plesanje na krovu terenca.
Optužen je po deset točaka.
Vratimo se na sve optužbe.
Za tužiteljstvo,
ključ je sagledati širu sliku i ukazati na obrazac.
„Nije riječ samo o ovom dječaku.”
To je način djelovanja.
S obzirom na optužbe, izgledi su mu bili loši.
Porota je u onoj prostoriji, ondje.
Moraju donijeti presudu. To neće biti brzo.
Slučaj je kompliciran.
Svakog dana okupljalo se sve više fanova.
Diane gori!
Ne trebamo vodu! Neka kuja gori!
Na parkiralištu je bilo napeto.
Zaustavite predatore!
Ne sviđa joj se što je crnac.
Što je rekao o spavanju s dječacima?
Ne znam kakvu ste djecu odgojili.
To ne znači da je kriv.
Završit ćeš u paklu, možda s Michaelom Jacksonom.
Nevin je!
Neću reći da sam bila tjeskobna,
nego da sam se molila.
Vjerujemo poroti. Prepustit ćemo im to.
Michael je nevin!
Prije ili poslije, netko mora izaći iz te sobe
s nekakvom objavom.
Poslali smo poruku sucu da smo zaglavili.
„Što da radimo?”
Sudac je rekao: „Ne, neću poništiti suđenje.
Sjednite i dogovorite se.”
U srži je ovog slučaja
vjerujete li dječacima koji iznose optužbe?
I vjerujete li majci kad kaže da su svi bili zatočeni u Neverlandu?
To je priča stoljeća, moramo je popratiti.
Zanima nas gdje je Gavin.
Pratimo Gavina. On ne zna da smo ondje.
Snimamo izdaleka.
Na slici su Gavin i njegov brat Star kako kupuju grickalice.
Možda za filmsku večer.
Na izlasku iz trgovine,
počeli su gledati u televizor na stropu.
Izvanredne vijesti. Porota u Santa Mariji objavila je da je donijela presudu.
Presuda u slučaju Jackson. Tako je saznao.
Bili smo ondje u tom trenutku.
Nije sretan. Izgleda uplašeno.
Sjeli su na bicikle i brzo se odvezli kući.
Porota je donijela presudu.
Službeno je potvrđeno da će u 13:30 po pacifičkom vremenu
biti objavljena presuda u slučaju Michaela Jacksona.
Svi su bili uzbuđeni.
Srce mi je lupalo.
Porota od 12 muškaraca i žena.
Ako jedan od njih izrazi osnovanu sumnju
u bilo koju od optužbi, Michael je slobodan.
Šerif je rekao: „Samo da znate,
kad vašeg prijatelja proglase krivim,
tako ćemo ga brzo odvući iz sudnice da će vam se zavrtjeti.”
Pomislio sam…
„Ovaj tip zna nešto što ja ne znam.”
Proglasit će Michaela Jacksona krivim.
Porota će presudu pročitati kad Michael stigne u sudnicu.
Iz snimke uživo vidite njegovu kolonu vozila.
Michaelov život je ovisio o tome što će porotnici reći.
Bio je u šoku.
Našao sam stih u Bibliji, Izaija 41,
i dao ga njegovoj majci Katherine.
Rekao sam joj da pročita.
„Ne boj se, jer ja sam s tobom.
Ne obaziri se plaho, jer ja sam Bog tvoj.
Ja te krijepim i pomažem ti.
Podupirem te pobjedničkom desnicom.
Postidjet će se i smesti svi koji su na tebe bjesnjeli.
Jer ja, Jahve, Bog tvoj
krijepim desnicu tvoju i kažem ti:
Ne boj se, ja ti pomažem.”
Ajme.
Samo trenutak.
Ovo me vraća u prošlost.
Ovo me vraća u taj trenutak.
Michael Jackson uskoro će saznati svoju sudbinu.
Prošlo je više od 60 dana iznošenja dokaza, svjedočenja,
kašnjenja na sud.
U sljedećih 50 minuta.
Uživo izvana.
Porota će objaviti presudu.
Michaele!
Vidite tim Michaela Jacksona kako dolazi na sud.
Mnogo je obožavatelja, medija, svi su se nagurali.
POLJSKA TE VOLI, MIKE
Ovo bi mogao biti posljednji put da je Michael Jackson slobodan čovjek.
Sjećam se njegova lica.
Bila sam u šoku.
Sporo je hodao, kao da je išao na pogubljenje.
Imao je prazan izraz lica.
Bez ikakvih emocija.
Kao da je zombi, koji je samo tijelom ovdje.
Sudac je dopustio prijenos zvuka uživo.
Svi ćemo čuti presudu u isto vrijeme.
Porota ulazi u porotničku sobu.
Diane Dimond, prvi red.
Svaki mi je mišić bio napet.
Nakon svih tih mjeseci, napokon će biti gotovo.
Bilo da su ga podržavali ili bili protiv njega,
svi su bili nervozni.
Svi su odvjetnici ustali.
Michael Jackson je ustao i čeka čitanje presude.
Svi napeto slušamo.
Čekamo prvu riječ, prvi zvuk iz sudnice.
Uključili su mikrofon.
Država Kalifornija, tužitelj, protiv Michaela Joea Jacksona, optuženog.
Presuda za prvu točku.
Mi, porota u navedenom slučaju,
smatramo da optuženi nije kriv za urotu
prema prvoj točki optužnice.
Presuda za drugu točku.
Nije kriv za razvrat nad maloljetnikom.
Presuda za treću točku.
Michael Jackson je sada slobodan.
-To! -Presuda za desetu točku.
Nije kriv za davanje alkoholnih pića.
Bum! Nije kriv ni po jednoj točki.
Michael je oslobođen. Rekao sam vam.
Michaela su gonili za zločine koje nije počinio.
To je danas dokazano na sudu.
Urlali su. Čuli smo ih u sudnici.
Slomila sam se.
Nisam prestajala plakati jer je bilo jako emotivno.
Sjećam se suza.
Bila sam presretna, ali fizički potpuno iscrpljena.
Onesvijestila sam se.
Završila sam na nosilima.
Na kraju dana,
Michael je bio nevin i bio je voljen.
Nema dokaza! Nije kriv!
Bilo je teško. Nije kriv.
To ne znači da je nevin.
Nije kriv za optužbe koje su mu stavljene na teret.
Na kraju sam razmišljala kako je tužiteljstvo uprskalo.
Zakomplicirali su slučaj
dodavanjem optužbi za urotu.
Nevin je. Uvijek je bio.
Branitelj Tom Mesereau rekao je:
„Ako sumnjate u optužbe te obitelji,
morate ga osloboditi”. I jesu.
„Nije kriv” dvije su riječi koje nikad ne želite čuti.
To je najgori trenutak za profesionalnog tužitelja.
Čuti „nije kriv”.
Ali to se dogodilo.
Mi smo profesionalci. I nije kriv.
Porota je rekla svoje. To je to. Gotovo je.
Gledam Michaela Jacksona. Nije izgledao uzbuđeno ni sretno.
Okrenuo se Tomu Mesereauu kao da pita: „Što se dogodilo?”
Tom Mesereau morao mu je šapnuti: „Hej, pobijedili smo.”
Okrenula sam se i Michael Jackson pogledao me ravno u oči.
Rekao je: „Hvala”
i naklonio mi se.
„Samo radim svoj posao.”
Prišao sam Michaelu.
„Čestitam, Mike, uspio si.”
Kao da je gledao kroz mene.
Kakvo je to suđenje bilo.
Trenuci potpunog poniženja,
patnje, sramote, fizičke boli.
Nije to dan kad želite baciti šešir u zrak i tulumariti.
Smjestili smo ga u auto.
Bilo je relativno tiho.
Vidio sam da se naslonio
i izdahnuo.
Mislim da je tada shvatio:
„Gotovo je.
Idem kući.
Slobodan sam čovjek.”
Idealistički sam i romantično mislio
da će mu se sad život vratiti u normalu.
Brzo me razuvjerio njegov menadžer, Frank DiLeo.
Okrenuo se prema meni i rekao:
„Ne shvaćaš.”
„Što to?”
„Ovo će Michaelu uništiti život.
Nikad se neće oporaviti od toga.”
To me jako pogodilo.
Pomislio sam: „Bože, ima pravo.”
Michael je znao da mnogi misle
da je kriv,
bez obzira na presudu.
Ključno je bilo svjedočenje dječaka, njegovog mlađeg brata i majke.
Očito su porotnici, svih 12, odbacili svjedočenje.
Gavin je stalno ponavljao: „Nisu mi vjerovali.
Zašto mi nisu vjerovali?”
On je… jednostavno takav.
Mislio je da je podbacio.
„Zašto mi nisu vjerovali?”
U ovom slučaju optuženik nije kriv za zavjeru…
Ljudi su se i dalje pitali je li kriv.
Ili je nedužan?
Premda je suđenje bilo o M. Jacksonu i optužbama za zlostavljanje,
ujedno se sudilo i najkrhkijoj opsesiji Amerike,
a možda i svijeta.
Michael Jackson uzdrmao je glazbeni svijet.
SVEČANOST NA STAZI SLAVNIH
Album je i dalje broj jedan nakon 57 tjedana na ljestvicama.
Naša opsesija slavom, poznatim osobama i statusom
nasuprot sumnji u vlastitog idola.
Malo je čudan.
Sve se to ispreplelo na ovom suđenju.
…najpoznatija, kontroverzna osoba u borbi je života.
Glasine raspirene tabloidnom groznicom i opsesijom.
Svako gledanje tabloidnih emisija ili čitanje tabloidnih časopisa
djelovalo je kao kerozin na već tinjajuću vatru
oko Michaela Jacksona.
Morali smo donijeti vrijednosni sud.
U što vjerujemo?
I u što ne vjerujemo?
Na kraju smo se morali pogledati u zrcalo.
Sumnjam da nam se svidjelo ono što smo vidjeli.
MICHAEL JACKSON UMRO JE ČETIRI GODINE KASNIJE.
OBITELJ ARVIZO NIJE JAVNO ISTUPALA OD SUĐENJA.
DANAS MICHAELOVA GLAZBA DOPIRE DO NOVIH NARAŠTAJA
I NADAHNJUJE MILIJUNE.
I DALJE SE SMATRA KRALJEM POPA.
Prijevod titlova: Ivana Orešković